als_Latn dik_Latn sag_Latn
Trajneri i Teutës, Gentian Begeja, ndihet plotësisht i çliruar pas sigurimit të mbijetesës në Kategorinë Superiore. Fitorja minimale në limitin e kohës ndaj Apolonisë (gol i Peposhit në 90’+3) u mjaftoi “Djemve të Detit” për të qëndruar midis më të mirëve.
“Të them të drejtën, jam çliruar totalisht dhe ndihem shumë i qetë. Ishim në një presion të madh para ndeshjes. Ishte një ndeshje e vështirë, e cila u zgjidh në limitet e kohës, atëherë kur kundërshtari nuk mund të reagonte. Po më dilte zemra vendit”, – rrëfen emocionet e tij Begeja gjatë një interviste për “Panorama Sport”.
Ndeshja e fundit e Teutës është ajo ndaj Tiranës, me tepër për statistikë për durrsakët.
“Do ta respektojmë deri në fund garën. Pavarësisht se nuk kemi asnjë interes për asnjë nga rezultate, ne do të futemi në fushë kundër Tiranës për të luajtur futboll. Besoj se do të bëjmë një performancë të mirë, duke marrë parasysh faktin që nuk kemi asnjë presion”, – tha Begeja.
Tirana duhet fitojë patjetër me Teutën, për të kapur vendin e katërt, pasi Laçi do të përbaliet me Apoloninë, një ekip i rënë nga Kategoria. Nëse Tirana humbet dhe Laçi fiton, janë kurbinasit që e mbyllin në vendin e katërt kampionatin.
als_Latn als_Latn als_Latn als_Latn als_Latn